|  |
| --- |
| Številka: 007-43/2021/36 |
| Ljubljana, 4. 3. 2021 |
| EVA 2021-2330-0011 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: Odlok o finančnem nadomestilu zaradi izpada dohodka v proizvodnji vina zaradi drugega vala epidemije COVID-19 - predlog za obravnavo** |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji … sprejela naslednji**SKLEP**1. Vlada Republike Slovenije je izdala Odlok o finančnem nadomestilu zaradi izpada dohodka v proizvodnji vina zaradi drugega vala epidemije COVID-19 in ga objavi v Uradnem listu Republike Slovenije.
2. Sredstva za izvajanje Odloka o finančnem nadomestilu zaradi izpada dohodka v proizvodnji vina zaradi drugega vala epidemije COVID-19 se zagotovijo iz proračuna Republike Slovenije.

Mag. Janja Garvas Hočevarv.d. generalne sekretarkeSklep prejmejo:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo,
* Ministrstvo za finance,
* Ministrstvo za javno upravo
* Ministrstvo za gospodarstvo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) |
| **3.a Osebe, odgovorne za strokovno pripravo in usklajenost gradiva:** |
| * Dr. Darja Majkovič, generalna direktorica Direktorata za kmetijstvo,
* Mag. Marjeta Bizjak, vodja Sektorja za kmetijske trge in sektorske načrte
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
|  |
| **4. Predstavniki vlade, ki bodo sodelovali pri delu državnega zbora:** |
|  |
| 5. Kratek povzetek gradiva: |
| Posledice širjenja virusa COVID-19 in ustavitev javnega življenja občutijo tudi kmetijska gospodarstva, ki se ukvarjajo s proizvodnjo vina. Ponovno zaprtje gostinskih in turističnih dejavnosti ravno v času, ko je prodaja vina največja (martinovo in prednovoletni čas), se izredno pozna tudi pri prodaji vina.Kmetijska gospodarstva so tako kot spomladi praktično čez noč izgubile dohodek od prodaje vina temu segmentu, ki vrednostno predstavlja 50 % prodaje, hkrati pa se je zaradi omejevanja gibanja in druženja prebivalstva občutno zmanjšala tudi prodaja vina končnim potrošnikom. Odlok določa upravičence, pogoje in postopke dodelitve nadomestila za izpad dohodka v proizvodnji vina, ki je zlasti posledica nezmožnosti prodaje zalog in zmanjšanja obsega prodaje zaradi drugega vala epidemije.Nadomestila se dodelijo po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenega s Sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6).Do finančnega nadomestila so upravičeni nosilci kmetijskih gospodarstev, ki so v skladu z Zakonom o vinu vpisani v register pridelovalcev grozdja in vina ter so v letu 2020 proizvedli vsaj 4000 litrov vina (prihodek v višini minimalne plače).Ker je od prodaje vina neposredno odvisen tudi sektor pridelave grozdja, ki se je prav tako soočil z izgubo dohodka, so do finančnega nadomestila pod enakimi pogoji upravičeni tudi nosilci kmetijskih gospodarstev, ki imajo s kletmi sklenjeno pogodbo o trajnem poslovnem sodelovanju.Finančno nadomestilo se dodeli v obliki pavšalnega nadomestila na hektar vinogradov kmetijskega gospodarstva, na katerih se prideluje grozdje za proizvodnjo vina. Upravičencu, ki je uveljavljal izredno pomoč v obliki mesečnega temeljnega dohodka na podlagi Zakona o začasnih ukrepih za omilitev in odpravo posledic COVID-19 (Uradni list RS, št. 152/20 in 175/20 – ZIUOPDVE), se finančno nadomestilo zniža za prejeti temeljni dohodek v enakem obdobju.Za namen nadomestila za izpad dohodka v proizvodnji vina zaradi drugega vala epidemije COVID-19 je glede na določila odloka potrebno zagotoviti finančna sredstva v višini do 3,7 mio EUR. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | DA |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.)Na podlagi omejitev izvajanja dejavnosti, ki izhajajo iz ukrepov varovanj zdravja ljudi v času razglasitve epidemije bolezni COVID-19 je bila prepoznana tudi dejavnost proizvodnje vina iz lastnega grozdja.Na podlagi podatkov Evropskega odbora za vinska podjetja (Comité européen des entreprises vins – CEEV) predstavlja prodaja vina v segmentu gostinstva in turizma 30 % količine vina, vrednostno pa kar 50 %. Ker je zaradi epidemije večina držav članic zaprla hotele in gostinske obrate, je posledično zaprt ta del trga za vsa vinarska podjetja, prodaja pa se je znižala tudi v segmentu trgovine. Za Slovenijo se na podlagi podatkov tržno informacijskega sistema (TIS) o povprečnih prodajnih cenah in količinah prodanega vina ter kalkulativnih stroškov pridelave vina ugotavlja, da se je dohodek od prodanega vina v obdobju oktober-december 2020 zmanjšal za 30,02 % glede na enako obdobje v preteklih treh letih (2017-2019).Podobno se na podlagi modelnih kalkulacij Kmetijskega inštituta Slovenije ugotavlja izredno poslabšanje položaja pridelovalcev grozdja v letu 2020, v primerjavi s preteklimi tremi leti (po podatkih neto dodane vrednosti so pridelovalci grozdja v letu 2020 utrpeli celo izgubo, ne le zmanjšanje dohodka). Kmetijska gospodarstva, ki so vpisana v register pridelovalcev grozdja in vina, obdelujejo 15.400 ha vinogradov in so v letu 2020 prijavila 49 mio. litrov proizvedenega vina. Zaradi zmanjšanega obsega prodaje in popolne ustavitve prodaje v segmentu gostinstva in turizma se panoga srečuje z viški vina, ki bo sicer lahko pozneje prodano, vendar ker so viški nastali po celotni EU in tudi v tretjih državah, ki se soočajo z epidemijo, bo to vino zaradi pritiska na trg prodano po nižji ceni. Vse to pa vpliva tudi na zniževanje cen grozdja, katere posledica je negativna neto dodana vrednost pridelave grozdja.Povprečni dohodek od prodaje vina je v letih 2017 do 2019 znašal 9097 evrov/ha. Ker se je panoga v zadnjem četrtletju preteklega leta soočila z izpadom dohodka v višini 30,02 %, se za potrebe tega odloka upošteva izpad dohodka v tej višini.K izpadu dohodka se prišteje tudi strošek skladiščenja vina v upravičenem obdobju, ki zajema obdobje od 1. 10. 2020 do 31. 1. 2021 (kar predstavlja tretjino dni v letu). Ob upoštevanju, da to obdobje vključuje čas, ko je prodaja vina največja, je dejanski delež izpadlega letnega dohodka sicer višji kot je delež dni prepovedi v primerjavi z vsemi dnevi v letu, vendar se za potrebe ukrepa upošteva le sorazmerni del.  Upad prodaje vina je najbolj prizadel tiste, ki od te dejavnosti živijo, zato so med upravičence zajeti tisti, katerih letni prihodek od prodaje vina presega letno višino minimalne plače v Republiki Sloveniji (11.286,96 evrov, kar ob povprečni ceni vina iz tržno-informacijskega sistema pomeni prodajo dobrih 4.000 litrov vina). Kmetijska gospodarstva pa so upravičena do nadomestila le za izpad dohodka in dodatno skladiščenje vina, pridelanega iz lastnega grozdja. Ker so posledice epidemije vplivale tudi na izpad dohodka v pridelavi grozdja, so med upravičence pod enakimi pogoji dodani tudi nosilci, ki imajo s kletmi sklenjeno pogodbo o trajnem poslovnem sodelovanju za oddajo grozdja.Ker Zakon v 116. členu določa, da se nadomestilo dodeli v obliki pavšala glede na hektar zemljišča, so vse vrednosti preračunane na to enoto, ob upoštevanju povprečnih statističnih 3-letnih hektarskih pridelkov. Po podatkih registra pridelovalcev grozdja in vina je upravičencev po odloku cca. 2250, ki skupaj obdelujejo cca. 8.900 ha vinogradov (upoštevan le delež vinogradov, na katerem je bilo pridelano grozdje za lastno proizvodnjo vina in delež, oddan kletem). Ob upoštevanju zgornje omejitve višine podpore so ocenjena potrebna sredstva za izvedbo ukrepa v višini 5 mio. eurov, od katerega je treba odšteti prejeti mesečni temeljni dohodek tistih nosilcev kmetijskih gospodarstev, ki so ga uveljavljali. Glede na podatke o potencialnih upravičencih do podpore iz tega odloka, ki so kmečko zavarovani, predvidevamo, da je 500 do 550 upravičencev prejelo temeljni dohodek za obdobje od oktobra do januarja 2021, zato se znesek potrebnih sredstev zniža za cca 1,3 mio. eurov.Posledično je za izvedbo ukrepa potrebno zagotoviti do 3.700.000 eurov. |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|   | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov |  |  |  |  |
| Predvideno povečanje (+) ali zmanjšanje (**–**) odhodkov državnega proračuna |  |   |   |   |
| Predvideno povečanje (+) ali zmanjšanje (**–**) odhodkov občinskih proračunov |   |   |   |   |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| **SKUPAJ** |  |  |

|  |
| --- |
|  **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe:* Povečanje odhodkov državnega proračuna, ki niso načrtovani na ukrepih oziroma projektih sprejetih proračunov,
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: Predlogi in pripombe združenj so bili upoštevani:Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| (Če je odgovor NE, navedite, zakaj ni bilo objavljeno.) Objava na e-demokraciji 5. 2. 2021V razpravo so bili vključeni: Kmetijsko gozdarska zbornica Slovenije, Združenje družinskih vinogradnikov in vinarjev Slovenije, Zveza društev vinogradnikov in vinarjev Slovenije, Vinska družba Slovenije, GZS-Združenje kmetijskih in živilskih podjetij, Zadružna zveza Slovenije, Sindikat kmetov SlovenijeUpoštevani so bili:* večinoma,

Bistvena mnenja, predlogi in pripombe, ki niso bili upoštevani, ter razlogi za neupoštevanje:Zaradi omejitve razpoložljivih finančnih sredstev ni bil upoštevan predlog za zvišanje predlagane pomoči. |
| (Če je odgovor DA, navedite:)Datum objave:  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  Dr. Jože Podgoršek minister |

 **PREDLOG**

2021-2330-0011

Na podlagi četrtega odstavka 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21) Vlada Republike Slovenije izdaja

**ODLOK**

**o finančnem nadomestilu zaradi izpada dohodka v proizvodnji vina zaradi drugega vala epidemije COVID-19**

**1. člen**

**(vsebina)**

(1) Ta odlok podrobneje določa upravičence, pogoje, postopek dodelitve, način izračuna in najvišjo višino finančnega nadomestila zaradi izpada dohodka v proizvodnji vina zaradi epidemije COVID-19, ki je zlasti posledica nezmožnosti prodaje zalog in zmanjšanja obsega prodaje (v nadaljnjem besedilu: finančno nadomestilo).

(2) Finančno nadomestilo iz tega odloka se upravičencem dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6), (v nadaljnjem besedilu: Začasni okvir).

**2. člen**

**(izpad dohodka v sektorju vina in sektorju grozdja za vino)**

(1) Glede na podatke o cenah in prodanih količinah vina, ki se prijavljajo Agenciji Republike Slovenije za kmetijske trge in razvoj podeželja (v nadaljnjem besedilu: agencija) v skladu s predpisom, ki ureja register pridelovalcev grozdja in vina (v nadaljnjem besedilu: tržnoinformacijski sistem), je v četrtem tromesečju leta 2020 sektor vina utrpel več kot 30 % izpada dohodka v primerjavi s povprečjem v enakem obdobju zadnjih treh let.

(2) Glede na podatke modelnih kalkulacij Kmetijskega inštituta Slovenije o neto dodani vrednosti pridelave grozdja za vino je v letu 2020 sektor grozdja za vino utrpel več kot 30 % izpada dohodka v primerjavi s povprečjem zadnjih treh let.

**3. člen**

**(pomen izrazov)**

Izrazi, uporabljeni v tem odloku, pomenijo:

− primarna kmetijska proizvodnja je gospodarska dejavnost, kot je opredeljena v 5. točki 2. člena Uredbe Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L št. 193 z dne 1. 7. 2014, str. 1), zadnjič spremenjene z Izvedbeno uredbo Komisije (EU) 2020/2008 z dne 8. decembra 2020 o spremembi uredb (EU) št. 702/2014, (EU) št. 717/2014 in (EU) št. 1388/2014 v zvezi z obdobjem njihove uporabe in drugimi ustreznimi prilagoditvami (UL L št. 414 z dne 9. 12. 2020, str. 15), (v nadaljnjem besedilu: Uredba 702/2014/EU);

− predelava kmetijskih proizvodov je gospodarska dejavnost, kot je opredeljena v 6. točki 2. člena Uredbe 702/2014/EU;

− trženje kmetijskih proizvodov je gospodarska dejavnost, kot je opredeljena v 7. točki 2. člena Uredbe 702/2014/EU;

− podjetje v težavah je subjekt, kot je opredeljen v 18. točki 2. člena Uredbe Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ([UL L št. 187 z dne 26. 6. 2014, str. 1](https://eur-lex.europa.eu/legal-content/SL/AUTO/?uri=OJ:L:2014:187:TOC&toc=OJ:C:2020:091I:FULL)), zadnjič spremenjene z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 2), (v nadaljnjem besedilu: Uredba 651/2014/EU);

− register je register pridelovalcev grozdja in vina v skladu z Zakonom o vinu (Uradni list RS, št. 105/06, 72/11, 90/12 – ZdZPVHVVR, 111/13 in 27/17 – ZKme-1D).

**4. člen**

**(upravičenec)**

Upravičenec je nosilec kmetijskega gospodarstva v skladu z Zakonom o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu: Zakon o kmetijstvu), ki je bil 30. septembra 2020 vpisan v register in izpolnjuje pogoje za pridobitev finančnega nadomestila.

**5. člen**

**(splošni pogoji za izplačilo nadomestila)**

(1) Finančno nadomestilo se dodeli v obliki pavšala na hektar vinograda, v katerem upravičenec prideluje grozdje za vino.

(2) Finančno nadomestilo se ne dodeli nosilcu kmetijskega gospodarstva, ki je bil 31. decembra 2019 že podjetje v težavah, kar agencija ugotavlja na podlagi zadnjih uradno objavljenih podatkov.

(3) Upravičenec, ki se ukvarja s predelavo in trženjem kmetijskih proizvodov, finančnega nadomestila delno ali v celoti ne sme prenesti na subjekte, ki se ukvarjajo s primarno kmetijsko proizvodnjo.

**6. člen**

**(pogoji za pridobitev sredstev)**

(1) Nosilec kmetijskega gospodarstva mora za pridobitev finančnega nadomestila po tem odloku izpolnjevati naslednje pogoje:

− 31. decembra 2020 je imel v registru prijavljenih vsaj 4.000 litrov vina letnika 2020;

− 31. decembra 2020 je imel v registru prijavljene zaloge vina za leto 2020, če je v skladu s predpisom, ki ureja register, zavezan za prijavo zalog;

− na dan uveljavitve tega odloka ne sme biti v osebnem stečaju, stečaju ali likvidaciji;

− na dan uveljavitve tega odloka ima poravnane zapadle davčne obveznosti in druge denarne nedavčne obveznosti v skladu z zakonom, ki ureja finančno upravo, v višini, ki presega 50 eurov, in

− za nakazilo dodeljenih sredstev ima odprt transakcijski račun v skladu s 35. členom Zakona o kmetijstvu.

(2) Ne glede na prvo alinejo prejšnjega odstavka mora imeti nosilec kmetijskega gospodarstva, ki ima z odkupovalcem grozdja sklenjeno pogodbo o trajnem poslovnem sodelovanju za oddajo grozdja za proizvodnjo vina, 31. decembra 2020 v registru prijavljenih vsaj 5.300 kg grozdja letnika 2020.

(3) Za trajno poslovno sodelovanje iz prejšnjega odstavka se šteje, če je pogodba sklenjena vsaj za oddajo grozdja dveh zaporednih letnikov, od katerih je vsaj eden letnik 2020.

**7. člen**

**(finančne določbe za sektor vina)**

(1) Finančno nadomestilo se določi v višini 80 % vsote izpada dohodka in stroška skladiščenja vina v obdobju uveljavljanja finančnega nadomestila. Za vse vrednosti iz tega člena se upošteva povprečni statistični hektarski pridelek vina letnikov 2017, 2018 in 2019.

(2) Izpad dohodka se izračuna kot 30,02 % delež razlike med povprečnim prihodkom od proizvodnje vina in kalkulativnimi stroški proizvodnje vina.

(3) Povprečni prihodek od proizvodnje vina je določen na podlagi hektarskega pridelka vina iz prvega odstavka tega člena in povprečne cene vina za četrto trimesečje let 2017, 2018 in 2019 iz tržnoinformacijskega sistema.

(4) Kalkulativni stroški proizvodnje vina so določeni kot povprečje kalkulativnih stroškov, pripravljenih v okviru strokovnih nalog v rastlinski proizvodnji, za leta 2017, 2018 in 2019.

(5) Strošek skladiščenja vina znaša 787 eurov na hektar letno.

(6) Nosilec kmetijskega gospodarstva je upravičen do izplačila nadomestila, ki se izračuna po naslednji formuli:

(0,3002 x 9097 eurov + 787 eurov) x 1/3 x površina x 0,8 = 938,11 eura x površina vinogradov,

pri čemer 1/3 pomeni delež obdobja v letu od 1. oktobra 2020 do 31. januarja 2021.

(7) Pri nosilcih kmetijskih gospodarstev, ki so del grozdja letnika 2020 prodali, se za površino iz prejšnjega odstavka upošteva sorazmerni del površine, ki ustreza količini grozdja, iz katerega so sami proizvedli vino.

**8. člen**

**(finančne določbe za sektor grozdja za vino)**

(1) Finančno nadomestilo se določi v višini 80 % izpada dohodka od pridelave grozdja v letu 2020.

(2) Izpad dohodka se izračuna kot razlika med povprečjem neto dodane vrednosti pridelave grozdja v letih od 2017 do 2019 in neto dodano vrednostjo v letu 2020 iz modelnih kalkulacij Kmetijskega inštituta Slovenije ter znaša 409,66 eura.

(3) Nosilec kmetijskega gospodarstva je upravičen do izplačila nadomestila, ki se izračuna po naslednji formuli:

409,66 eura x površina x 0,8 = 327,73 eura x površina vinogradov.

(4) Pri nosilcih kmetijskih gospodarstev, ki so le del grozdja letnika 2020 oddali kleti, se za površino iz prejšnjega odstavka upošteva sorazmerni del površine, ki ustreza količini oddanega grozdja.

**9. člen**

**(finančne določbe za oba sektorja)**

(1) Ne glede na določbe 7. in 8. člena tega odloka najvišja skupna višina finančnega nadomestila na upravičenca, izplačana po tem odloku, ne sme presegati 20.000 eurov.

(2) Upravičenec lahko pridobi podporo po tem odloku za isti namen le enkrat.

(3) Finančno nadomestilo se ne dodeli nosilcu kmetijskega gospodarstva, ki je za isti namen že prejel javna sredstva Republike Slovenije ali sredstva Evropske unije.

**10. člen**

**(upravičena površina)**

(1) Površina vinogradov iz šestega odstavka 7. člena in tretjega odstavka 8. člena tega odloka pomeni triletno povprečje površine vinogradov, ki jih je imelo kmetijsko gospodarstvo vpisane v register 1. avgusta v letih 2018, 2019 in 2020, pri čemer se za leto 2020 ne upošteva površina vinograda, za katerega je bila pridobljena podpora za zeleno trgatev.

(2) Če je bil nosilec kmetijskega gospodarstva vpisan v register po 1. avgustu 2020, se za določitev površine iz prejšnjega odstavka upošteva podatek o površini vinogradov na dan vpisa v register.

(3) Če nosilec kmetijskega gospodarstva še ni bil vpisan v register 1. avgusta 2019, se za določitev površine iz prvega odstavka upošteva podatek o površini vinogradov 1. avgusta 2020.

(4) Če nosilec kmetijskega gospodarstva še ni bil vpisan v register 1. avgusta 2018, se za določitev površine iz prvega odstavka upošteva dvoletno povprečje površine vinogradov, ki jih je imel vpisane v register 1. avgusta v letih 2019 in 2020.

**11. člen**

**(obdobje izvajanja ukrepa)**

Finančno nadomestilo se dodeli za obdobje od 1. oktobra 2020 do 31. januarja 2021.

**12. člen**

**(podrobnejši postopek za pridobitev sredstev)**

(1) Agencija nosilcem kmetijskih gospodarstev, ki izpolnjujejo pogoje iz prvega odstavka 6. člena tega odloka, pošlje informativno odločbo v skladu z 59. členom Zakona o dodatnih ukrepih za omilitev posledic COVID-19 (Uradni list RS, št. 15/21).

(2) Nosilci kmetijskih gospodarstev, ki izpolnjujejo pogoje iz drugega odstavka 6. člena, pošljejo zahtevek za dodelitev finančnega nadomestila iz Priloge, ki je sestavni del tega odloka, po pošti priporočeno na naslov: Agencija Republike Slovenije za kmetijske trge in razvoj podeželja, Dunajska 160, 1000 Ljubljana, s pripisom »izredni začasni ukrepi«, ali elektronsko na elektronski poštni predal aktrp@gov.si s kvalificiranim elektronskim podpisom do 31. marca 2021. Zahtevku priložijo kopijo pogodbe o trajnem poslovnem sodelovanju z odkupovalcem grozdja. Agencija nosilcem kmetijskih gospodarstev iz tega odstavka pošlje odločbo o pravici do sredstev najpozneje do 30. junija 2021.

(3) Pri določitvi višine finančnega nadomestila agencija v skladu s petim odstavkom 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21) upošteva višino prejetega mesečnega temeljnega dohodka na podlagi Zakona o začasnih ukrepih za omilitev in odpravo posledic COVID-19 (Uradni list RS, št. 152/20 in 175/20 – ZIUOPDVE) za obdobje od oktobra 2020 do januarja 2021, razen če upravičencu ni bilo že predhodno znižano finančno nadomestilo po drugem odloku na podlagi 116. člena Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21).

(4) V izreku odločbe o pravici do sredstev se navede, da gre za državno pomoč v skladu z oddelkom 3.1 Začasnega okvira.

**13. člen**

**(združevanje pomoči in skupni znesek pomoči)**

(1) Skupni znesek državne pomoči, dodeljen v skladu z oddelkom 3.1 Začasnega okvira, ne sme presegati 1.800.000 eurov na upravičenca.

(2) Ne glede na prejšnji odstavek skupni znesek državne pomoči, dodeljen v skladu z oddelkom 3.1 Začasnega okvira, ne presega 225.000 eurov bruto na upravičenca, ki se ukvarja s primarno kmetijsko proizvodnjo.

(3) Če se nosilec kmetijskega gospodarstva ukvarja z več gospodarskimi dejavnostmi, za katere veljajo različne zgornje meje iz točk 22(a) in 23(a) Začasnega okvira, z ločevanjem računov ali na drug ustrezen način zagotovi, da se za vsako od teh gospodarskih dejavnosti spoštuje ustrezna zgornja meja, pri čemer skupni znesek državne pomoči, ki je takemu upravičencu dodeljen v skladu z oddelkom 3.1 Začasnega okvira, ne presega zneska iz prvega odstavka tega člena.

(4) Finančno nadomestilo se ustrezno zniža, če bi bila z odobreno pomočjo presežena omejitev iz tega člena.

(5) Finančno nadomestilo se v zvezi z istimi upravičenimi stroški lahko združuje z drugo državno pomočjo ali pomočjo *de minimis* v skladu z:

− Začasnim okvirom;

− Uredbo 651/2014/EU;

− Uredbo 702/2014/EU;

− Uredbo Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* (UL L št. 352 z dne 24. 12. 2013, str. 1), zadnjič spremenjeno z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 3);

− Uredbo Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 352 z dne 24. 12. 2013, str. 9), zadnjič spremenjeno z Uredbo Komisije (EU) 2019/316 z dne 21. februarja 2019 o spremembi Uredbe (EU) 1408/2013 o uporabi členov 107 in 108 Pogodbe o delovanju Evropske unije pri pomoči *de minimis* v kmetijskem sektorju (UL L št. 51I z dne 22. 2. 2019, str. 1).

**14. člen**

**(preveritev pred odobritvijo in poročanje)**

(1) Agencija pred izdajo odločbe iz 12. člena tega odloka preveri višino že dodeljene državne pomoči v skladu z oddelkom 3.1 Začasnega okvira za posameznega upravičenca v evidencah državne pomoči, ki jih vodita ministrstvo, pristojno za finance, in ministrstvo, pristojno za kmetijstvo.

(2) Agencija v 15 dneh po izplačilu finančnega nadomestila posameznemu upravičencu poroča ministrstvu, pristojnemu za finance, o dodeljenih finančnih nadomestilih na način, ki ga ministrstvo, pristojno za finance, objavi na osrednjem spletnem mestu državne uprave.

(3) Ne glede na prejšnji odstavek agencija v 15 dneh po izplačilu finančnega nadomestila posameznemu upravičencu, dejavnemu v primarni kmetijski proizvodnji, poroča ministrstvu, pristojnemu za kmetijstvo, o dodeljenih finančnih nadomestilih na način, ki ga ministrstvo, pristojno za kmetijstvo, objavi na osrednjem spletnem mestu državne uprave.

**15. člen**

**(sredstva)**

Sredstva za dodelitev finančnega nadomestila se zagotovijo iz proračuna Republike Slovenije.

**16. člen**

**(spremljanje)**

Ministrstvo, pristojno za kmetijstvo, objavi informacije o shemi državne pomoči po tem odloku v skladu s točko 88 Začasnega okvira na osrednjem spletnem mestu državne uprave (spletna stran https://www.gov.si/teme/evidence-priglasenih-nacrtov-pomoci/). Te informacije so na voljo splošni javnosti najmanj deset let od zadnje dodelitve finančnega nadomestila po tem odloku.

**17. člen**

**(hramba dokumentacije)**

Agencija v skladu s točko 91 Začasnega okvira vodi in hrani podrobne evidence z informacijami in dokazili o posameznih finančnih nadomestilih še deset let od dneva odobritve zadnjega finančnega nadomestila po tem odloku.

**PREHODNA IN KONČNA DOLOČBA**

**18. člen**

**(začetek izvajanja ukrepa)**

Ukrep v skladu s tem odlokom se začne izvajati naslednji dan po objavi naznanila o prejetju odločitve Evropske komisije o združljivosti sheme državne pomoči po tem odloku z notranjim trgom v Uradnem listu Republike Slovenije.

**19. člen**

**(končna določba)**

Ta odlok začne veljati peti dan po objavi v Uradnem listu Republike Slovenije.

Št.

Ljubljana,

EVA 2021-2330-0011

**Vlada Republike Slovenije**

Janez Janša

 predsednik

**Priloga: Zahtevek za dodelitev finančnega nadomestila zaradi izpada dohodka v proizvodnji vina zaradi drugega vala epidemije COVID-19**

**1.1 PODATKI O NOSILCU KMETIJSKEGA GOSPODARSTVA,** ki ima z odkupovalcem grozdja sklenjeno pogodbo o trajnem poslovnem sodelovanju za oddajo grozdja

|  |  |
| --- | --- |
| 1.1.1 | Ime in priimek nosilca oziroma firma in sedež kmetijskega gospodarstva: |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1.1.2 | EMŠO/MŠ |   |   |   |   |   |   |   |   |   |   |   |   |   | Davčna številka: |

|  |  |
| --- | --- |
| 1.1.3 | KMG MID: |

|  |  |
| --- | --- |
| 1.1.4 | Naslov (ulica ali naselje): |

|  |  |  |  |  |  |  |
| --- | --- | --- | --- | --- | --- | --- |
| 1.1.5 | Pošta in poštna št.: |   |   |   |   |   |

|  |  |
| --- | --- |
| 1.1.6 | Kontaktna oseba:Telefon:E-pošta: |

|  |  |
| --- | --- |
| 1.1.7 | Finančno nadomestilo uveljavljam za naslednjo površino vinogradov, ki je triletno povprečje površine vinogradov, vpisane v register 1. avgusta v letih 2018, 2019 in 2020: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ haUveljavljam nadomestilo v višini: 327,73 eura x \_\_\_\_\_\_\_\_\_ ha\* = \_\_\_\_\_\_\_\_\_\_\_\_\_\_ eura\*Pri izračunu upoštevati le sorazmerni del površine, ki ustreza količini oddanega grozdja. |

**Izjave vlagatelja:**

**Spodaj podpisani nosilec kmetijskega gospodarstva izjavljam, da:**

* sem seznanjen s pogoji in obveznostmi Odloka o finančnem nadomestilu zaradi izpada dohodka v proizvodnji vina zaradi drugega vala epidemije COVID-19 (v nadaljnjem besedilu: odlok);
* so vsi podatki, ki sem jih navedel v zahtevku, resnični, točni in popolni, ter da za svoje izjave prevzemam vso kazensko in materialno odgovornost;
* za isti namen, ki ga navajam v vlogi za pridobitev sredstev po tem odloku, še nisem prejel javnih sredstev Republike Slovenije ali sredstev Evropske unije;
* soglašam s pridobitvijo podatkov iz uradnih evidenc, ki so potrebni za odločitev o upravičenosti do sredstev na podlagi odloka, vključno s podatki, ki štejejo za davčno tajnost;
* sem seznanjen, da se finančno nadomestilo iz tega odloka dodeli v skladu s Sporočilom Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6), (v nadaljnjem besedilu: Začasni okvir);
* če sem dejaven v gospodarskih dejavnostih, za katere veljajo različne zgornje meje pomoči v skladu s točkama 22(a) in 23(a) Začasnega okvira, bom z ločevanjem računov ali na drug ustrezen način zagotovil, da se za vsako od teh dejavnosti spoštuje ustrezna zgornja meja in ni presežen najvišji skupni znesek pomoči 1.800.000 eurov bruto;
* sem seznanjen, da bo Agencija Republike Slovenije za kmetijske trge in razvoj podeželja (v nadaljnjem besedilu: agencija) pred izplačilom sredstev preverila višino že dodeljene pomoči v evidencah državnih pomoči, ki jih vodita ministrstvo, pristojno za finance, in ministrstvo, pristojno za kmetijstvo;
* bo agencija predhodno preverila, da skupni znesek državne pomoči v skladu z oddelkom 3.1. Začasnega okvira ne presega 1.800.000 eurov bruto na upravičenca, razen v primarni kmetijski proizvodnji, v kateri skupni znesek državne pomoči ne presega 225.000 eurov bruto na upravičenca. Nadomestilo se ustrezno zniža, če bi bili z odobrenim nadomestilom preseženi navedeni omejitvi;
* **da se finančno nadomestilo zniža za prejeti mesečni temeljni dohodek, če sem uveljavljal izredno pomoč v obliki mesečnega temeljnega dohodka na podlagi ZZUOOP za obdobje od oktobra 2020 do januarja 2021.**

V/na: \_\_\_\_\_\_\_\_\_\_\_\_\_\_\_\_\_\_\_

Dne: \_\_\_\_\_\_\_\_\_\_\_\_\_\_\_\_\_\_\_\_

 Podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obvezna priloga: pogodba o trajnem poslovnem sodelovanju za oddajo grozdja

**OBRAZLOŽITEV**

**I. UVOD**

**Pravna podlaga** (besedilo, vsebina zakonske določbe, ki je podlaga za izdajo odloka)

116. člen Zakona o interventnih ukrepih za omilitev posledic drugega vala epidemije COVID-19 (Uradni list RS, št. 175/20, 203/20 – ZIUPOPDVE in 15/21)

I. **VSEBINSKA OBRAZLOŽITEV PREDLAGANIH REŠITEV**

**Kratek povzetek gradiva:**

Posledice širjenja virusa COVID-19 in ustavitev javnega življenja občutijo tudi kmetijska gospodarstva, ki se ukvarjajo s proizvodnjo vina. Ponovno zaprtje gostinskih in turističnih dejavnosti ravno v času, ko je prodaja vina največja (martinovo in prednovoletni čas), se izredno pozna tudi pri prodaji vina.

Kmetijska gospodarstva so tako kot spomladi praktično čez noč izgubile dohodek od prodaje vina temu segmentu, ki vrednostno predstavlja 50 % prodaje, hkrati pa se je zaradi omejevanja gibanja in druženja prebivalstva občutno zmanjšala tudi prodaja vina končnim potrošnikom.

Odlok določa upravičence, pogoje in postopke dodelitve nadomestila za izpad dohodka v proizvodnji vina, ki je zlasti posledica nezmožnosti prodaje zalog in zmanjšanja obsega prodaje zaradi drugega vala epidemije.

Na podlagi podatkov Evropskega odbora za vinska podjetja (Comité européen des entreprises vins – CEEV) predstavlja prodaja vina v segmentu gostinstva in turizma 30 % količine vina, vrednostno pa kar 50 %. Ker je zaradi epidemije večina držav članic zaprla hotele in gostinske obrate, je posledično zaprt ta del trga za vsa vinarska podjetja, prodaja pa se je znižala tudi v segmentu trgovine. Uradnih podatkov o razmerju prodaje vina v posamezne segmente za Slovenijo ni, ocenjuje pa se, da so kanali prodaje podobni kot v sosednji Avstriji, kjer prodaja vina v segmentu gostinstva in turizma vrednostno predstavlja kar 72 % prodanega vina.

Na podlagi podatkov tržno informacijskega sistema (TIS) o povprečnih prodajnih cenah in količinah prodanega vina (ki ga vodi ARSKTRP za posamezne kvartale) ter kalkulativnih stroškov pridelave vina (ki jih v okviru strokovnih nalog v kmetijski proizvodnji vsako leto pripravlja Kmetijski inštitut Slovenije), ugotavljamo, da se je dohodek od prodanega vina v obdobju oktober-december 2020 zmanjšal za 30,02 % glede na enako obdobje v preteklih treh letih (2017-2019):

|  |  |  |  |  |
| --- | --- | --- | --- | --- |
| leto | TIS prodana količina (l) | TIS prodajna cena (EUR/hl) | stroški pridelave (EUR/l) | dohodek od prodanega vina (EUR) |
| IV\_2017 | 7.193.477 | 283,4251 | 1,3537 | 10.650.310 |
| IV\_2018 | 6.831.106 | 318,0349 | 1,1601 | 13.800.535 |
| IV\_2019 | 7.374.848 | 350,841 | 1,4034 | 15.524.129 |
| **povpr.2017-2019** | **7.133.144** | **317,4337** |  | **13.324.991** |
| **IV\_2020** | **5.170.125** | **330,4937** | **1,5014** | **9.324.512** |

Podobno se na podlagi modelnih kalkulacij, ki jih v okviru strokovnih nalog v kmetijski proizvodnji pripravlja Kmetijski inštitut Slovenije, ugotavlja izredno poslabšanje položaja pridelovalcev grozdja v letu 2020, v primerjavi s preteklimi tremi leti. Na podlagi teh podatkov so v obdobju 2017-2020 neto dodane vrednosti pridelave grozdja v Sloveniji naslednje:

|  |  |  |  |  |  |
| --- | --- | --- | --- | --- | --- |
|  | 2017 | 2018 | 2019 | povprečje 2017-2019 | 2020 |
| neto dodana vrednost (eur) | 543,43 | 235,46 | 450,1 | 409,66 | -204,08 |

V modelnih kalkulacijah je neto dodana vrednost izračunana ločeno za Podravje in Primorsko, za potrebe tega odloka pa je povprečna vrednost za Slovenijo izračunana z uravnoteženjem obeh vrednosti glede na razmerje površin pridelave grozdja v obeh regijah (po podatkih SURS o površinah, na katerih se prideluje grozdje). Glede na podatke o neto dodani vrednosti so pridelovalci grozdja v letu 2020 utrpeli celo izgubo, ne le zmanjšanje dohodka.

Glede na zgoraj navedeno se sektor vina in sektor grozdja za vino soočata z izpadom dohodka, ki je višji od 30 %, kar je v skladu s 116. členom Zakona razlog za uvedbo ukrepa za dodelitev finančnega nadomestila.

Nadomestilo se dodeli po pravilih Sporočila Komisije Začasni okvir za ukrepe državne pomoči v podporo gospodarstvu ob izbruhu COVID-19 (UL C št. 91 I z dne 20. 3. 2020, str. 1), zadnjič spremenjenim s Sporočilom Komisije Peta sprememba začasnega okvira za ukrepe državne pomoči v podporo gospodarstvu ob izbruhu COVID-19 in sprememba Priloge k Sporočilu Komisije državam članicam o uporabi členov 107 in 108 Pogodbe o delovanju Evropske unije za kratkoročno zavarovanje izvoznih kreditov (UL C št. 34 z dne 1. 2. 2021, str. 6).

Do finančnega nadomestila so upravičeni nosilci kmetijskih gospodarstev, ki so v skladu z Zakonom o vinu vpisani v register pridelovalcev grozdja in vina, ter so v letu 2020 proizvedli vsaj 4000 litrov vina. Finančno nadomestilo se dodeli v obliki pavšalnega nadomestila na hektar vinogradov kmetijskega gospodarstva, na katerih se prideluje grozdje za proizvodnjo vina.

Ker so posledice epidemije vplivale tudi na izpad dohodka v pridelavi grozdja, so med upravičence pod enakimi pogoji dodani tudi nosilci, ki imajo s kletmi sklenjeno pogodbo o trajnem poslovnem sodelovanju za oddajo grozdja.

Upravičencu, ki je uveljavljal izredno pomoč v obliki mesečnega temeljnega dohodka na podlagi Zakona o začasnih ukrepih za omilitev in odpravo posledic COVID-19 (Uradni list RS, št. 152/20 in 175/20 – ZIUOPDVE), se finančno nadomestilo zniža za prejeti temeljni dohodek v enakem obdobju.

Kmetijska gospodarstva, ki so vpisana v register pridelovalcev grozdja in vina, obdelujejo skupaj 15.400 ha vinogradov in so v letu 2020 prijavila 49 mio.litrov proizvedenega vina. Zaradi zmanjšanega obsega prodaje in popolne ustavitve prodaje v segmentu gostinstva in turizma se panoga srečuje z viški vina, ki bo sicer lahko pozneje prodano, vendar ker so viški nastali po celotni EU in tudi v tretjih državah, ki se soočajo z epidemijo, bo to vino zaradi pritiska na trg prodano po nižji ceni. Vse to pa vpliva tudi na zniževanje cen grozdja, katere posledica je negativna neto dodana vrednost pridelave grozdja.

Povprečni dohodek od prodaje vina je v letih 2017 do 2019 znašal 9097 evrov/ha. Izračunan je kot zmnožek povprečne prodajne cene vina iz tržno-informacijskega sistema in povprečnega statističnega hektarskega pridelka, zmanjšan za kalkulativne stroške pridelave vina pri zadevnih hektarskih pridelkih:



Ker se je panoga v zadnjem četrtletju preteklega leta soočila z izpadom dohodka v višini 30,02 %, se za potrebe tega odloka upošteva izpad dohodka v tej višini.

K izpadu dohodka se prišteje tudi strošek skladiščenja vina v upravičenem obdobju, ki znaša 1,2 do 1,5 centov na liter mesečno (odvisno od velikosti posode, za izračun je vzeto povprečje 1,35 centa in upoštevan statistični pridelek letnika 2020, ki znaša 4856 litrov/ha). Strošek skladiščenja zajema strošek dela, energije in materiala za pretok vina, žveplanja ob pretoku, mešanja ob žveplanju, hlajenja in pranja cistern/posod za vino.

Upravičeno obdobje zajema čas med 1. 10. 2020 in 31. 1. 2021, kar predstavlja tretjino dni v letu. Ob upoštevanju, da to obdobje vključuje čas, ko je prodaja vina največja, je dejanski delež izpadlega letnega dohodka sicer višji kot je delež dni prepovedi v primerjavi z vsemi dnevi v letu, vendar se za potrebe ukrepa upošteva le sorazmerni del.

Ker Zakon v 116. členu določa, da se nadomestilo dodeli v obliki pavšala glede na hektar zemljišča, so vse vrednosti preračunane na to enoto, ob upoštevanju povprečnih statističnih 3-letnih hektarskih pridelkov.

Predlog odloka predvideva 80 % sofinanciranje izpada dohodka in stroškov skladiščenja, 20 % krijejo upravičenci sami.

Glede na vse zgoraj navedeno je višina podpore izračunana po naslednji formuli:

(30,02 % izpad dohodka + strošek skladiščenja) X delež obdobja X površina X 80 % sofinanciranje =

= (0,3002 X 9097 eurov + 787 eurov) X 1/3 X površina X 0,8 =

= 938,11 eurov X površina

Upad prodaje vina je najbolj prizadel tiste, ki od te dejavnosti živijo, zato so med upravičence zajeti le tisti, katerih letni prihodek od prodaje vina presega letno višino minimalne plače v Republiki Sloveniji (11.286,96 evrov, kar ob povprečni ceni vina iz tržno-informacijskega sistema v obdobju 2017 do 2019 pomeni prodajo dobrih 4.000 litrov vina). Kmetijska gospodarstva pa so upravičena do nadomestila le za izpad dohodka in dodatno skladiščenja tistega vina, ki je bilo pridelano iz lastnega grozdja.

Ker so od prodaje vina neposredno odvisni tudi prihodki nosilcev kmetijskih gospodarstev, ki oddajajo grozdje kletem, so med upravičence pod enakimi pogoji dodani tudi nosilci kmetijskih gospodarstev, ki imajo s kletmi sklenjeno pogodbo o trajnem poslovnem sodelovanju. Pri teh je višina podpore določena na podlagi razlike v neto dodani vrednosti za leto 2020 (ki znaša minus 204,08 eura, vendar negativna vrednost za potrebe tega odloka ni upoštevana) v primerjavi s povprečjem preteklih treh let (409,66 eura). Tudi v tem primeru predlog odloka predvideva 80 % sofinanciranje izpada dohodka, 20 % pa krijejo upravičenci sami.

Predlog odloka predvideva najvišjo višino pomoči 20.000 eurov. Glede na velikostni razred upravičencev bodo sredstva dodeljena naslednjim velikostnim razredom:

|  |  |  |  |
| --- | --- | --- | --- |
| RAZRED | ŠT.KMG | POVRŠINA (ha) | PODPORA (eur)\* |
| do 1 ha | 336 | 232 | 149.565 |
| 1,0001 - 3 ha | 1050 | 1710 | 1.116.117 |
| 3,0001 - 5 ha | 383 | 1306 | 918.336 |
| 5,0001 - 10 ha | 335 | 1928 | 1.483.038 |
| 10,0001 - 20 ha | 114 | 1221 | 907.902 |
| 20,0001 - 50 ha | 29 | 668 | 402.078 |
| > 50 ha | 9 | 1912 | 140.977 |

\* upoštevana zgornja omejitev višine prejete podpore 20.000 eur, brez odštetega zneska prejetega mesečnega temeljnega dohodka

Po podatkih registra pridelovalcev grozdja in vina, je takih upravičencev cca. 2250, ki skupaj obdelujejo cca. 8.900 ha vinogradov (upoštevan le delež vinogradov, na katerem je bilo pridelano grozdje za lastno proizvodnjo vina in delež, iz katerega je grozdje oddano kletem). Od tega je cca. 2.500 ha vinogradov namenjenih pridelavi grozdja, ki se odda kletem, in za te je ob predvideni podpori 327,73 eur/ha potrebnih do 820.000 eurov sredstev. Na 6.400 ha upravičenih vinogradov pa se prideluje grozdje za lastno proizvodnjo vina, za te pa je ob predvideni podpori 938,11 eur/ha potrebnih do 4,2 mio. eurov sredstev (za 4.300 ha se dodeli podpora v predvideni višini (skupaj 4 mio. eurov), preostalih 2.100 ha pa obdeluje le 10 nosilcev kmetijskih gospodarstev, ki pa so upravičeni do nižje podpore zaradi omejitve najvišje višine prejete podpore na 20.000 eurov).

Glede na zgoraj navedeno so potrebna sredstva za izvedbo ukrepa ocenjena v višini 5 mio. eurov, od katerih je treba odšteti prejeti mesečni temeljni dohodek tistih nosilcev kmetijskih gospodarstev, ki so ga uveljavljali. Glede na podatke o potencialnih upravičencih do podpore iz tega odloka, ki so kmečko zavarovani, predvidevamo, da je 500 do 550 upravičencev prejelo temeljni dohodek za obdobje od oktobra do januarja 2021, zato se znesek potrebnih sredstev zniža za cca 1,3 mio. eurov.

**Finančne posledice:**

Za namen nadomestila za izpad dohodka na dopolnilnih dejavnosti na kmetiji zaradi epidemije COVID-19 je, glede na določila odloka potrebno zagotoviti finančna sredstva v višini do 3.700.000,00 evrov. Sredstva se zagotovijo iz proračuna Republike Slovenije.